पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र के बीड जिले में कोविड ड्यूटी के बाद घर लौट रहे एक डॉक्टर की कुछ पुलिसकर्मियों ने पिटाई कर दी। आरोप है कि परिचय पत्र दिखाने के बावजूद पुलिसकर्मियों ने डॉक्टर को बुरी तरह से पीटा है। इस घटना से आक्रोशित जिले के सभी सरकारी डॉक्टर्स ने हड़ताल पर जाने की चेतावनी दी है। बता दें कि कोविड से निपटने के लिए जिले मे कर्फ्यू लगा हुआ है।
प्राप्त जानकारी के अनुसार, अष्टि तालुका के प्राथमिक स्वास्थ्य केंद्र के चिकित्सा अधिकारी डॉ. विशाल वनवे मंगलवार शाम को ड्यूटी पूरी कर घर लौट रहे थे। वे अपनी बाइक से जैसे ही चर्हटा फाटा पहुंचे कुछ पुलिसकर्मियों ने उन्हें रोक लिया। विशाल का आरोप है कि अपना आई कार्ड दिखाने के बावजूद पुलिसकर्मियों ने उनके साथ बदसलूकी शुरू कर दी।
इसके बाद मामला इस कदर बढ़ा कि पुलिसकर्मियों ने उनकी डंडे से पिटाई करी दी। आरोप है कि तीन से चार पुलिसकर्मियों ने उनकी बुरी तरह से सड़क पर गिराकर पिटाई की है। मारपीट की इस घटना में डॉ. विशाल वनवे बुरी तरह से घायल हुए हैं। उनकी पीठ पर चोट के गंभीर निशान देखे जा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn